### | | | | --- | --- | | | | | --- | | **Teknik- og Miljøudvalget** 8. september 2016 Sagsnr. 710-2012-158501 Dok.nr. 710-2016-150453 Åbjørn Johnsen | | 87.                 Handlingsplan for rottebekæmpelse 2016-18 - Åbent

###

|  |  |
| --- | --- |
| Tidl. politisk behandling | BY, 02.04.13, pkt. 43 |
| Forventet sagsgang | TM-U, ØK, BY |
| Lovgrundlag | Bekendtgørelse om forebyggelse og bekæmpelse af rotter |

###

**SAGENS INDHOLD**

Byrådet skal i denne sag tage stilling til handlingsplan
for forebyggelse og bekæmpelse af rotter i [adresse].

[adresse] skal efter den gældende bekendtgørelse
udarbejde en handlingsplan, som skal offentliggøres på kommunens hjemmeside og
som skal revideres minimum hvert tredje år.

Den sidste handlingsplan 2013-15 blev godkendt af Byrådet i
januar 2013.

Handlingsplanen skal indeholde følgende:

· Overordnede mål for rottebekæmpelsen

· Tildelte ressourcer til rottebekæmpelsen

· Målelige succeskriterier for rottebekæmpelsen

· Beskrivelse af tiltag til opnåelse af mål.

Handlingsplanen skal, hvor det er relevant, beskrive
særlige indsatsområder vedrørende forebyggelse og bekæmpelse af rotter på en
række områder, f.eks. ejendomme i landzone, ejendomme i byzone, sommerhusområder
og kolonihaveområder samt fødevarevirksomheder.

De overordnede mål med rottebekæmpelsen i [adresse] er
at nedbringe rottebestanden og rotteforekomster i kommunen ved forebyggende
tiltag, samt at yde en hurtig, effektiv og forebyggende bekæmpelse ved
konstaterede rotteforekomster for at sikre færrest mulige gener fra rotter for
virksomheder og boligejere.

Rikke Sørensen vil derfor blive tilrettelagt og udført i
overensstemmelse med de overordnede mål til forebyggelse og bekæmpelse af
rotter, som er defineret i bekendtgørelsen:

1. Hurtig indsats til borgerne efter modtaget anmeldelse

2. Effektiv rottebekæmpelse

3. Information til grundejere omkring forebyggelse og bekæmpelse af rotter

4. Renovering af offentlige og private kloakker (ved konstaterede
kloakdefekter).

De konkrete indsatser er nærmere beskrevet i
handlingsplanen.

Af handlingsplanen fremgår blandt andet, at [adresse]
Kommune efter anmeldelse af rotteforekomster vil sikre, at rottebekæmpelse
igangsættes inden for maksimalt otte hverdage. I tilfælde af konstaterede rotter
indendørs i beboelser (i opholdsrum) og på fødevarevirksomheder igangsættes
rottebekæmpelse så hurtigt som muligt og senest næste hverdag.

Det er også målet, at der via information og kontrolbesøg
er fokus på forebyggelse af rotteforekomster, og at der er særlig fokus på
anvendelse af gift, herunder gifttype og -mængde, så der anvendes mindst mulig
gift og den svageste gift først for at modvirke resistens i rottebestanden.

[adresse] konkrete indsatser består primært af håndtering
af modtagne anmeldelser fra borgere og virksomheder, og i relevant omfang ved
konkrete kampagner. Indsatserne foregår i et samarbejde med skadedyrsbekæmpelsesfirmaet
Kiratin A/S, som varetager bekæmpelsesopgaven for Favrskov Kommune og [adresse]
Forsyning A/S.

**VURDERING**

[adresse] konkrete indsatser for at forebygge og
bekæmpe rotteforekomster er uændrede fra sidste handlingsplan.

Omfanget af rotteforekomster har imidlertid været stigende
i de senere år. I 2013 registrerede Favrskov Kommune 1.931 anmeldelser af
rotteforekomster. I 2015 har Favrskov Kommune registreret 2.361 anmeldelser. Pr.
1. august 2016 har Favrskov Kommune registreret 1.354 anmeldelser. Det stigende
antal rotteanmeldelser skyldes blandt andet flere milde efterår og vintre samt nye
lovregler, der begrænser mulighederne for effektiv bekæmpelse af rotter. [adresse]
Kommune vil derfor skulle anvende flere ressourcer til forebyggelse og
bekæmpelse af rotteforekomster fremover.

**ØKONOMI**

Udgifterne til rottebekæmpelse er omfattet af det såkaldte
hvile-i-sig-selv-princip, hvor udgifter og indtægter over en årrække skal
balancere.

Som følge af et stigende antal rotteanmeldelser og dermed
stigende udgifter i de forrige år er der overført et underskud på 652.000 kr.
fra 2015 til 2016.

I 2016 er det afsatte indtægtsbudget til rottebekæmpelse på
ca. 1,544 mio. kr. Indtægtsbudgettet er fastsat i efteråret 2015 i forbindelse
med budgettets vedtagelse. Efterfølgende har kontrakten med skadedyrsfirmaet
Kiratin A/S været genforhandlet i januar 2016, hvilket har betydet en højere
udgift i 2016 end forventet. Dette forventede underskud vil sammen med det
akkumulerede underskud fra tidligere år skulle indhentes via større
gebyrindtægter i de kommende år.

Rikke Sørensen i [adresse] skal genudbydes i 2016.
Erfaringer fra omkringliggende kommuner viser stigende priser på
rottebekæmpelsen, når opgaven har været genudbudt.  Som følge af, at omfanget
af rotteforekomster er stigende og at lovkravene på området er ændrede,
forventes genudbuddet også at medføre stigende priser til rottebekæmpelse i
Favrskov Kommune.

Borgere og virksomheder må derfor forvente, at gebyrerne
for rottebekæmpelsen vil stige i de kommende år.

I [adresse] er gebyret i 2016 0,0389 promille. For
en ejendom med en grundværdi på 1,5 mio. kr. svarer det til 58 kr. årligt.
Gebyret i 2017 forventes at stige til [adresse] promille. Det svarer til 129 kr.
årligt for en ejendom med en grundværdi på 1,5 mio. kr.

Størrelsen på gebyret i 2017 vil blive fastsat i
forbindelse med budgettets vedtagelse i oktober 2016.

**INDDRAGELSE**

Handlingsplanen er udarbejdet med inddragelse af [adresse]
Forsyning A/S.

Efter byrådets godkendelse vil handlingsplanen blive
offentliggjort på kommunens hjemmeside.

**INDSTILLING**

Direktøren for Teknik og Kultur indstiller til Byrådet:

1.    At godkende ”Handlingsplan
for rottebekæmpelse i [adresse] 2016-2018”.

**BESLUTNING**

**Bilag**

|  |  |
| --- | --- |
| FORSLAG: Handlingsplan for rottebekæmpelse i [adresse] 2016-2018 | 710-2016-150476 |